السلام عليكم ورحمة الله وبركاته. اهلا بحضراتكم في المقطع رقم خمسمية تسعة واربعين من مقاطع حجر التجول والحلقة الثانية من حلقات تدبر سورة الرحمن ارجو من حضراتكم تجيبوا المصاحف واقرا معي آآ سورة آآ الرحمن نبدأ نقرا اول اربع ايات
سورة الرحمن اعوذ بالله السميع العليم من الشيطان الرجيم بسم الله الرحمن الرحيم الرحمن علم القرآن خلق الانسان علمه البيان. اتكلمنا امبارح في عدة نقاط وهي ابتداء سورة الرحمن باسم الرحمن
وفي ذكر تعليم القرآن قبل ذكر خلق الانسان. وبرضه النهاردة في ناس باعتاني تقول ايه ؟ طب برضو ليه قبل خلق الانسان مع ان التعليم جه عشان اعطاء الاهمية للعلم
وبعد كده رجع احترم الترتيب تاني بانه قال علمه البيان والبيان اصل من اسماء القرآن يبقى برضو الترتيب احترم وفي نفس الوقت ادينا قدر العلم المطلوب علمه البيان. هنا ده فيه اشارة لحاجتين مهمين جدا. اول حاجة
اهمية العلم والتعليم لان ربنا ذكر كل نعمة مرة واحدة وجه على العلم ذكره مرتين يعني ربنا قال علم القرآن وبعديها بايتين علمه البيان مع ان ربنا زكر كل نعمة من النعم مرة واحدة لكن ذكر العلم مرتين
طيب اه النقطة التانية هي اهمية التواصل والوضوح في الكلام والحوار بين الناس علمه البيان. البيان انك تبين انك تشرح للناس انك تقدر تفهم انت عايز تقول ايه ؟ ان الناس ازا اتكلموا مع بعض مش هيحاربوا بعض، مش هيتقاتلوا. فلغة الحوار تغني عن لغة السيف، فربنا علمنا الحوار وعلمنا البيان
اقرا معي بقى الاية خمسة الشمس والقمر بحسبان نعمتين كبيرتين يكفي انهم بيزيلوا الظلام وكل شيء في حركتهم محسوب آآ وبيسبحوا في الفضاء في مسارات محددة. كل حاجة بحسبان كل شيء محسوب
الشمس مهم جدا لنا علشان بنحسب من حركتها يعني غير اشعة الشمس وفوايدها لكن احنا بنحسب من حركة الشمس مواعيد الصلاة كل يوم. يعني مهمة لنا في ديننا والقمر مهم جدا لنا عشان بنحسب منه بداية الشهور وبمنتصف الشهور. لان شكل الشمس ما بيتغيرش كل يوم. انما شكل القمر بيغيب
وبعد كده لما بيظهر هلال يبقى الشهر الجديد ابتدى. لما يبقى كامل الاستدارة يبقى احنا يوم اربعتاشر طبعا ده غير بقى الفوايد الاخرى بتاعتهم يعني انا بتكلم على الفوايد في الدين. لكن اقول لكم على حاجة. انتم عارفين
ان الطاقة اللي جوانا دي معزمها جاية من الشمس؟ جت منين هو الشمس بتغذي النبات. صح؟ طيب الطاقة بتاعة الشمس الطاقة الشمسية بتتخزن في ورق الشجر مين بياكل ورق الشجر؟
حيوانات صح كان مين بياكل الحيوانات؟ احنا في النهاية خالص الطاقة منتقلة من الشمس يعني ورق الشجر ده كأنه بطاريات. بيخزن الطاقة في اللي فيه في نفسه ياكلها الحيوان واحنا برضه بناكل ملوخية وبناكل
السبانخ وبناكل برضه السلطة وكان فاحنا في جميع الاحوال سواء فيجيتريان بناكل آآ الخضروات على طول بناخد طاقة من الشمس وسواء بناكل لحوم برضو هي طاقة جاية من الشمس. تخيلوا بقى
ولكن احنا بنتكلم على ان هم بيفيدونا كمان في الحساب طيب حساب الشهور وحساب مواعيد الصلاة معي الاية ستة والنجم والشجر يسجدان السجود في اللغة هو الخضوع في سورة اه فصلت
ربنا سبحانه وتعالى بيقول ثم استوى الى السماء وهي دخان فقال لها وللارض ائتيا طوعا او كرها قالتا اتينا طائعين كل مخلوقات الله تخضع لله طوعا زي المسلم اللي مسلم امره لله
وبيعبد الله زي ما ربنا امر بالصلاة وبالصيام والابتعاد عن الحرام وزي المخلوقات التي ليس فيها حياة ايضا اتينا طوعا طائعين لان هي اصلا مش مخيرة آآ لا تخرج عن قوانين الفيزيا وقوانين الطبيعة اللي ربنا وضعها لها
هي خاضعة هي تسجد ايضا الشمس تجري في المسار بتاعها وبالحسابات المقررة لها لا تخرج عنها القمر يجري في مساره بالحسابات المقررة له لا يخرج عنه كذلك النبات والشجر والنجوم
اقول لكم على حاجة حتى الكافر الملحد اللي بيقول بلسانه لا اله كل ذرة في لسانه بتقول الا الله لانه مستسلم كرها لقوانين الله في الكون. ولاقدار الله لا اقترب ابوه ولا اختار امه
نختار لونه ولا اختار جنسه؟ ولا اختار الامراض اللي بيمرض بها. ولو خد حباية خافض حرارة حرارته بتنخفض. ماشي على الناموس اللي ربنا خلقه. ماشي على القوانين الحسابات ولكن ليس طوعا. اهو ده بقى
مستسلم كرها المستسلم لله اه طوعا بيؤجر وياخد سواب انما المستسلم كرها لا يؤجر ولا ياخد سواب ومع زلك هو برضه داخل جوة السيستم وما يقدرش يخرج منه خلينا في الاية آآ بتاعتنا
والنجم والشجر والنجم والشجر يسجدان النجم له معنيين النجم يعني النجمة. الكواكب الاجرام السماوية والنجم ايضا هو النبات الذي يخرج من الارض بدون ساق يعني في نباتات بتطلع تزحف على وش الارض زي البطيخ الشمام الكوسة القرع الفراولة الطماطم كل ده اسمه نجم لان ما لوش ساق
طيب نجم في الاية دي معناها ايه نجم يعني كوكب ولا نجم يعني نبات بدون ساق؟ تعال نشوف السياق عشان نشوف ايه المعنى المناسب اقراها كده مع الاية اللي قبلها
الشمس والقمر الشمس والقمر بحسبان والنجم واضح ان النجم يعني الكوكب جدا مع الاية اللي قبلها اللي هي الشمس والقمر. وعاملين معنى يعني حلو جدا كمل الاية ستة كده والنجم والشجر يسجدان
استنوا بقى ما تتسرعوش في القرار. لان النجم بمعنى النبات برضه متناسق جدا مع كلمة الشجر عن النبات القصير والنبات الطويل اللي هو الشجر اللي بساق خشبي اللي فروعه طالعاه في السما
يخضع القوانين الطبيعة اللي ربنا خلقها برضه فبرضو المعنى مناسب جدا بالزيت وان الاية خمسة علويات الشمس والقمر علويات. بحسبان واللي في الاية ستة سفليات والنجم والشجر يسجدان طيب يا ترى انهي معنى فيهم
في ناس بتجهد نفسها جدا هنا بقى. وتحتار في معنى كلمة زي دي انا بصراحة شايف ان ده غلط الكلمة بتعطي المعنيين والمعنيين صح يعني هل حد عنده شك ان النجم بمعنى الكوكب
مش خاضع لنظام الله او عنده شك ان هو خاضع لنظام الله. لأ ما حدش يشك في زلك. النجم بمعنى الكوكب خاضع ويسجد ايضا لنزام الله طيب النجم بمعنى النبات مش خاضع؟ خاضع ايضا. طيب
ما دام ما حدش فينا عنده شك في ان المعنيين صح يبقى الكلمة جاية لها معنيين وجاية متوسطة بين العلويات اللي هي الشمس والقمر والنجم. مناسبة اوي. وبعدين النجم بتدي معنى النبات. النجم والشجر يسجدان. فتبقى لها المعنيين. ايه المشكلة في
اقرا الاية سبعة والسماء رفعها ووضع الميزان رفع السماء بنى السماء تعبير رفع السماء وبناء السماء ورد عدة مرات في القرآن الكريم يمكن اكتر من اتناشر تلتاشر مرة ما بين السماء بنيناها وكده. يعني في سورة الذاريات مسلا
هنجد ايه آآ والسماء بنيناها بايدي وانا لموسعون آآ في سورة الرعد هنلاقي الله الذي رفع السماوات بغير عمد ترونها. يبقى السماوات بترفع وتبنى الملحدين هنا بقى بيجوا ينتقدوا التعبيرات دي جدا
خطأ فظيع في القرآن. ليه يا عم خطأ ليه بس ما فيش حاجة اصلا اسمها السماء ازاي ؟ قال لك ده مجرد فضاء فراغ في نجوم وكواكب ايوة السماء بما فيها من نجوم وكواكب مبنية
البناء هدفه انه يفصل بين السكان اللي فيه ما يقعوش على بعض. يعني مسلا عندك بناية او عمارة آآ عشر تدوار في كل دور تلات اسر او اربع اسر يعني عندك اربعين اسرة في العمارة
بدون العمدان والمباني اللي بين الادوار دول وبين الشقق دي الاربعين اسرة هيقعوا على بعض يبقى بدون المباني والاعمدة اللي في كل الكواكب والنجوم دي هتقع على بعض لو السماء مش مبنية طب ايه العمدان
ايه اللي بيبعد الكواكب دي عن بعضه يخليها ما تخبطش في بعض ما تصطدمش في بعض العلم نفسه مكتشف ان قوة الجاذبية كده صورة الرعد بتقول ايه الله الذي رفع السماوات بغير عمد ترونها. يبقى فيه عمد بس احنا مش شايفينها
العمدان غير مرئية حد شاف الجازبية؟ ما حدش شاف الجازبية. طيب ازا هناك قوى وقوانين ربنا خلقها بتنزم هذا الكون ونحن لا نراها هذه القوة هذه القوانين آآ بتجعل بتضبط الحياة وبتضبط الكون بحيس الامور ما تخشش في بعض والكواكب ما
ما يخبطش في بعضه هي القوانين ودي كلها علاقات وقوانين فيزيائية غير مرئية اصلا. هو حد شاف قانون من قوانين الفيزيا؟ لا لكنها هو ده عامود قايم عليه الكون اقرأ معي الاية التمانية تاني كده
والسماء رفعها ووضع الميزان فيه وزن لكل شيء كل شيء لازم ياخد حقه الجاذبية لو زادت على الارض مش هتعرف ترفع رجلك بسهولة عشان تحطها وتمشي يبقى هترفع رجلك بصعوبة جدا ما هي رجلك مشدودة جازبية شديدة
طاقة اكبر عشان اكنك طالع جبل. لما تيجي تمشي مشوار كده مسلا خمسين متر اكنك طلعت جبل لان الجازبية شادة رجليك لتحت لو الجازبية قلت عن مستواها تيجي ترفع رجلك تطير
عامل بقى زي ايه زي اللي في مركبة الفضاء كده مش عارف يتحكم في نفسه ازا الجاذبية لها ميزان الميزان بتاع ربنا وضع ميزان في الارض كل حاجة لها قدر
لا يجب ان تتعداه. ولا تقل عنه الميزان مثلا في التعامل مع الوالدين يجب برهم ومعاملتهم معاملة حسنة لكن اذا حاولوا يخرجوك من دينك ويجعلوك تشرك بالله لا تطعهما ربنا بيقول
في سورة لقمان وان جاهداك على ان تشرك ما تشرك بي ما ليس لك به علم فلا تطعهما وصاحبهما في الدنيا معروفا. يعني ايه اصاحبهما في الدنيا معروفة؟ اسمع كلامهم يعني؟ لأ
بالميزان فلا تطعهما. بس لكن ما فيش خناق ما فيش زعيق لا تطعهما بس في في المسألة دي انك موضوع انك تشرك بالله. ولكن تستمر في معاملتهم بالمعروف. يعني الدنيا مش ابيض واسود كده. في ميزان
في كل حاجة ربنا امرنا اننا لا نتعدى حدودنا في هذا الميزان اقرا بقى تمانية وتسعة الا تطغوا في الميزان واقيموا الوزن بالقسط ولا تخسروا الميزان الميزان انك تعطي كل شيء حقه
اوزن الامور بالقسط القسط ايضا يعيى في اللغة العربية القسطاس في الانجليزي قسطاس غير العدل خلي بالك العدل هو المساواة التامة انك تعدل بين الناس يعني تدي كل واحد قد التاني بالزبط
العدل والمساواة التامة دي بيبقى زلم لبعض الناس لابد من مراعاة الفروق ومراعاة الزروف مسلا في الرياضة لو هنعدل بين الرجال والنساء ونعمل مسابقة واحدة رجال ونساء كلهم يطلعوا يجروا مع بعض
الحالة دي كل المراكز المتقدمة والميداليات هتبقى من نصيب الرجال لو ساوينا بالعدل بين الرجال والنساء انما القسطاس هو انك تعمل مباريات رجال ومباريات منفصلة للنساء تراعي القوة البدنية فرق القوى البدنية
نفس الكلام في المصارعة مش هندخل لاعب رفيع خفيف الوزن يلعب مع لاعب اقوى منه بكتير ووزنه تقيل يبقى لازم القسط هنا ان احنا نعمل مباريات تحت ستين كيلو مباريات تحت تمانين كيلو مباريات تحت ميت كيلو مباريات وزن مفتوح
بنوزع مساعدات مادية هل معقول اروح اوزع على سكان الزمالك او المناطق اللي ماسكنها الاغنياء؟ زي ما بوزع في المناطق الفقيرة هذا العدل هنا هيبقى زلم يبقى المطلوب القسطاس القسط
القسط والالتزام بالميزان مستحقي الزكاء له شروط لما تتحقق فيه ياخد من فلوس الزكاة ومن تجب عليه الزكاة دافع الزكاة له شروط. يكون يبلغ النصاب الفلوس اللي عنده. ازا لما يبلغ النصاب
يبقى ساعتها تصبح واجب عليه الزكاة. لكن العدل والمساواة بين الغني والفقير بيقول لك الكل يدفع زكاة. طب ما ده ده زلم فلابد آآ من القسط بين الغني والفقير والقوي والضعيف والرجل والمرأة وكل ده. طيب
اقرا معايا الاية تسعة كده واقيموا الوزن بالقسط ولا تخسروا الميزان ازا ممنوع الغش من غشنا فليس منا للاسف في بعض المجتمعات الغش اصبح مقبول بل هو ده الطبيعي يعني في فترة كده
كان اللي عايز يبيع سيارته يروح عند الميكانيكي يرجع العداد. ده طبيعي جدا كام دلوقتي العدادات ما بترجعش ازن. لكن زمان كانت العدادات بترجع يبقى واحد ماشي مسلا بالعربية بتاعته الربع مليون كيلو. ويروح عشان يبيعها يروح عند الميكانيكي يخليها تمانين الف
ومش مكسوف من الميكانيكي ولا فيه اي خجل خالص. ده شيء طبيعي. معزم الناس كانت بتعمل كده انا كنت ببيع سيارة زمان بعد ما الراجل جه واتفرج عليها وعجبته قبل ما يشتري قلت له بص بقى
عارف الباب ده ؟ مخبوط ومتغير بباب جديد. يعني اللي فيها ده ده باب مش اصلي. ده الباب الجديد الراجل ما رضيش يشتري السيارة قال لي انا ما عنديش مشكلة في الباب اللي متغير. انا مشكلتي ان كان هو ده اللي انت بتقوله لي. امال مخبي ايه
ان شيء طبيعي جدا ان الناس تخفي عيوب السلعة كانت لما الواحد صدق وقال له الحقيقة الراجل مش مصدق. قال لك ده اكيد بقى مخبي اكيد العربية دي اتقلبت قبل كده بقى
لا يجوز في الاسلام انك تخفي عيوب السلعة. لازم تبين عيوب السلعة قبل ما تبيع بل وصل الامر ان نهى النبي صلى الله عليه وسلم عن البيع للاجانب الجداد في البلد
لا يبع حاضر لباد. يعني اهل البادية لما يدخلوا القرية او المدينة لازم يقضوا فيها وقت الاول ويمشوا في الاسواق تعرفوا على الاسعار قبل ما حد يبيع لهم اي حاجة
ما يتغشوش ما حدش يبالغ في السعر طيب واحد ممكن يقول لي الاية دي مش بتذكر بنعمة. انت قلت لنا ان يعني السورة كلها نعم الاية دي ده اوامر اوامر
اهي الا تطغوا في الميزان واقيموا الوزن بالقسط ولا تخسروا الميزان اصبر علي. لغاية اخر الحلقة كده. وانا هاوري لك النعمة معي من الاية عشرة للاية تلتاشر والارض وضعها للانام
فيها فاكهة والنخل ذات الاكمام والحب ذو العصف والريحان فباي الاء ربكما تكذبان ربنا جهز الارض بطريقة تناسب كل المخلوقات الحية. الانام يعني كل المخلوقات الحية والارض وضعها للامام كل مخلوق على وجه الارض
له رزقه من الهواء والماء والطعام والحرارة وكل شيء انتم عارفين ان من اسباب وجود الحياة على كوكب الارض هو وجود الماء في تلات صور غازية بخار صلبة وسائلة ماء
في كواكب فيها ماء لكن ليس عليها حياء. ليه لان يا اما الكوكب بعيد جدا عن الشمس ودرجة حرارته اقل من متين درجة. فبالتالي الماية اللي فيه كلها عبارة عن تلج
كل الكوكب كله متجمد الماية اللي فيه لا تصلح للشرب ولا تصلح للري واما الكوكب قريب جدا من الشمس. والحرارة مرتفعة فيه جدا. فبالتالي الماء اللي فيه كله على هيئة بخار. اكنك في الساونا
برضو لا يصلح الشرب ولا يصلح للري انما الارض فيها اشعة الشمس بتحول ماء المحيطات لغاز فبيتبخر ويصبح سحاب بخار ماء سحاب وينتقل من فوق المحيط لارض في الصحراء او لارض ما فيش فيها مصدر ماء
يتكثف وينزل على هيئة امطار بعد ما الامطار تنزل الجبال بعضها آآ بيبقى انهار والبعض بينزل فوق جبال في القطب الشمالي او القطب الجنوبي فبيصبح تلج التلج ده يرجع يسيح في الصيف وينزل يغزي المحيطات ويزود ماء المحيطات اللي اتبخر
وهكزا دايرة دايرة الحياة ماشية ازاي على الارض؟ والارض وضعها للانام جهزها فيها فاكهة والنخل ذات الاكمام الارض فيها رزق الناس فاكهة متنوعة آآ لها روائح مختلفة. مذاقات مختلفة وبعد كده رجع ذكر بالذات التمر
مع انه يدخل ضمن الفاكهة لكن ذكر التمر لكن لانه في الثقافة العربية له اهمية كبيرة جدا. وبيذكرهم ان الله هو الرزاق. هو اللي رزقهم بهذا التمر. اللي لا تخلو منه مائدة في الجزيرة العربية
طبعا فيه ناس لأ نفسها دموع كده كل حاجة فاكهة بقى وتمر وبتاع احنا عايزين الناس بقى عايزة تاكل مكرونة عايزة تاكل خبز ماشي اقرا الاية اتناشر والحب ذو العصف والريحان
الحب داخل فيه القمح والشعير اللي بيتعمل منه الخبز والمعجنات والباستا والمش عارف ايه ذو العصف العصف اللي هو القشر بتاع الحبة حبة القمح لها قشرة زمان قشر الحب ده كانوا يأكلوه للبهايم
دلوقتي بقى هو ده الصحي. وبيسموه آآ خبز اسمر ومش عارف آآ يعني اللي هو يتدخل فيه الدقيق بتاع في الدقيق بتاعه القشرة يعني وده صحي اكتر والحب ذو العصف
والريحان رايحين نبات له رائحة حلوة يستخدم كنباتات طبية في تصنيع الادوية والزيوت كل دي نعم ربنا علينا الامن الغزائي بتاعنا مضمون يعني ربنا عمال يطمنك على امنك الغزائي اقرا بقى معي
الاية اربعتاشر الى ستاشر خلق الانسان من صلصال كالفخار وخلق الجان من مارج من نار وباي الاء ربكما تكذبان. ركزوا بقى معي اوي يا جماعة في التلات ايات دول بعد ما ذكر كل النعم دي بدأ يكلم الانس والجن
اللي هم المخلوقين المخيرين يعني المطالبين بالاختيار بين الحق والباطل والتوحيد والشرك والايمان والكفر فقالوا انه خلق كل منهم في اصل خلق الانسان انه خلق من صلصال يعني طين بس ناشف كالفخار
زي الطين المطبوخ اللي بيدخل الفرن فبينشف وربنا قال انه خلق الانسان من تراب ايضا يعني في في صورة الحج ربنا سبحانه وتعالى بيقول يا ايها الناس ان كنتم في ريب من البعث فانا خلقناكم من تراب
ده ربنا قال انه خلق من تراب الله! تراب ولا صلصال ولا طين ولا صلصال ولا فخار طب اسمع كمان. طب ده في سورة النور قال انه خلاء من ماء. والله خلق كل دابة من ماء والانسان دابة
بيدب على الارض الله ده مش تدرج يا جماعة ماء ولا تراب ولا طين ولا صلصال لا مش تضارب. دي كلها عبارة عن مراحل. ماء وتراب مع بعض بيبقوا طين. والطين بالحرارة بيبقى صلصال. فما فيش اي تضارب خالص. هو كل مرة ربنا بيذكر مرحلة من هذه المراحل. طيب واحد يقول لي بقى ايه؟ وتبقى
حق بصراحة لما يفكر كده يا عم فين بقى التراب والصلصال ده انا جسمي اهو قدامك اهو لحم ودم. هات لي حتة طين في. ما فيش. هات لي حتة فخار ما فيش
كويس قوي اربع مرات ربنا يذكر تعبير ده في القرآن خلقكم من تراب ثم من نطفة اربع مراتيل في القرآن الكريم يعني بداية الخلق بداية خلق الانسان كانت من تراب ثم بعد ذلك اصبح بالتناسل بين الذكور والاناث. يعني النطفة. نطفة الرجل. يبقى ازا فيه تنازل
عاوز اقول لكم على فكرة ان في سنة الفين وسبعتاشر اكتشفوا ان الانسان بيتكون من تراب. غبار النجوم. وايه موقع علمي اسمه سبيس. سبيس دوت كوم دا موقع علمي اجيبه لكم دلوقتي اهو
اتفضلوا المقالة عليه او الدراسة بتقول هيومان زريلي ارميد اوف ستار داست من غبار النجوم الغبار الكوني طبعا هنا في ناس بقى تقول لك ايه يا عم انت بقى لك كم يوم كل شوية تجيب لنا اختراعات وتجيب لنا دراسات علمية ده ده خطر جدا ده غلط جدا ليه غلط ليه؟ قال لك لان
علمي بيتغير كويس جدا وانت فاهم ان انا بستدل على صحة القرآن بالعلم لأ. ده انا بستدل على صحة العلم بالقرآن انت انت مش مش فاهم انا اقصد ايه انا لما العلم يوصل بعد الف وربعميت سنة للي في القرآن ما عرضوش للناس ليه
لكن انا كان ايماني بالقرآن وبما في القرآن من قبل العلم ما يوصل للكلام ده مين قال لك وبكرة لو لو واحد طلع بدراسة ان الكلام ده غلط وطلع بدراسة بكلام يخالف القرآن
اقول لك هو اللي غلطان انا ايماني بالوحي. الوحي هو الحاكم هو الحاكم على العلم. لكن لما العلم يوصل لحاجة زي كده. ليه ما نعرضش؟ وليه ما نقولش؟ ما نحييش العلماء دول
طيب اقرا معي الاية خمستاشر وخلق الجان ممارج من نار زي ما ربنا قال انه خلق الانسان من صلصال كالفخار واحنا دلوقتي مش من صلصال كالفخر تطورنا بقى حصل لنا بقينا بنيجي بقى بالتناسب خلاص. لكن في الاصل من تراب صلصال كالفخار صح
زي ما ربنا قال كده يبقى ايضا ممكن جدا الجان ما يكونش من مارج من نار دلوقتي والاصل بتاع الجان كان من مارج من نار كلمة جن اصلا جن يعني ايه
جيم يعني شيء غير مرئي. محجوب عن الرؤية لذلك تسمى الحديقة جنة. لان الشجر يحجب الرؤية خلفه جنون لان العقل محجوب الجن لا يروى لكن مارج النار بنشوفه احنا بنشوف النار. مارج النار يعني لسان لهب بدون دخان. زي كده النار بتاع اللهب اللي طالع
من من الجهاز بتاع اللحام لحام الحديد والحاجات دي فده معناه طب احنا بنشوف ده. ايوة ده ده في الاصل الجن كان من مارج من نار. لكن النهاردة هو من ايه؟ ما هنعرفش. ما يعرفش حاجة عنهم اصلا
احنا ما بنشوفش الجن ولا بنتعامل معهم احنا ما بنشوفش الجيل ما بتعملش معهم؟ اه طب ايه الحكمة من خلق الجن لازم نتساءل ايه الحكمة من خلق الله عالم تاني ما لناش علاقة به
ما نعرفش عنهم معلومات كتير يعني يعني يعني حتى هنشوف حتى في صورة الجن لما نيجي لها ان مش مفروض نحاول حتى نتعامل معهم فايدتهم ايه بالنسبة لنا افكر كتير جدا في الموضوع ده
في مخلوقات كتيرة ربنا ما اخبرناش عنها. اشمعنى الجن بقى اللي ذكرهم بيزكرهم لأ كل شوية. كل شوية يزكر لنا الجن وكمان مخيرين زينا وكمان مسئولين وهيتحاسبوا على اعمالهم وعلى معتقداتهم
يعني في سورة الجن قالوا ايه عن نفسهم وان منا ومنا دون ذلك. الله! الجزايرة بالزبط وقالوا ايه كمان ؟ وقالوا وان منا المسلمون ومنا القاسطون. منا اللي ظلموا نفسهم ومنا المسلمين
انا ما قدرتش اوصل الا احتمال واحد بس حكمة واحدة ممكن تكون دي الحكمة لان حتى لا يظن الناس انهم لو كفروا جميعا فلن يعبد الله ولن يقام شرع الله
ولن يفعل الحلال. ولن يجتنى بالحرام. لا في مخلوقات تانية زيكم بالزبط. ومنهم مسلمين ومنهم لأ ومنهم كفار ومنهم خلاص عارفين الطفل الوحيد وحيد امه وابوه يطلع متدلع فاكر ان امه وابوه ما لهمش غيره بقى فايه مش هيحاسبوه لما يغلط لا
اما يبقى عنده بقى اخوات يتنافس مع اخواته على ارضاء الوالدين اسبت لكم الكلام ده دلوقتي حالا. اقرا بقى معي الاية ستاشر فباي الاء ربكما تكذبان. ربنا بيكلم الانس والجن هنا
باي الاء ربكما يا انس ويجن تكذبان اسمع بقى اللي هيثبت لك كلامي دلوقتي. قال النبي صلى الله عليه وسلم انه قرأ سورة الرحمن في ليلة الجن. لما تجمع حوله الجن
فقال قال كانوا احسن مردودا منكم. عرفوا يردوا احسن منكم لما انتم سمعتم سورة الرحمن دلوقتي. ما قلتوش اللي قالوه ليه قال ايه بقى ؟ كنت كلما اتيت على قوله فباي الاء ربكما تكذبان؟ قالوا
ولا بشيء من نعم من نعمك ربنا نكذب فلك الحمد يعني الجن احسن منكم كان كل ما يسمعه فباي الاء ربكما تكذبان جت واحد وتلاتين مرة كل مرة يقولوا ولا بشيء من نعمك ربنا نكذب. فلك الحمد
حاسين بالغيرة حاسين بالغيرة من الجن؟ السنة اننا كل ما نسمع الاية دي نقول كده. ولا بشيء من نعمك ربنا نكذب. فلك الحمد بنقلد مين بنقلد اخوانا الجن. تصوروا بقى
عشان ما يجوش هم احسن مننا طب عاوزين نفهم ليه ربنا بيكلمنا احنا والجن وبيقول لنا فباي الاء ربكما تكذبان ليه بقى انا بقول كده انا بصراحة حاسس ان الاية دي يعني لما جيت اقراها
صدمتني شوية. ليه حاسس انها مختلفة عن الايات اللي فاتت في السورة الصورة كلها نعم وذكر للنعم ليه الاية دي فيها نبرة عتاب فباي الاء ربكما تكذبان بتكذبوا باي نعمة بقى بالزبط
هو احنا كزبنا يا رب اه كزبته يا رب تكزبنا ازاي ؟ طب ليه انا باقول ان ربنا يعني او ان ان ان ان وكأن الصورة بتقول لنا انتم كذبتم
عارفين ليه انها عمالة تتكرر واحد وتلاتين مرة هو كأن انت عمال تقول يا رب هو احنا كزبنا فين وباي الهاء ربكم ان تكذبون واحد وتلاتين مرة ليه بقى ؟ بص معي وركز جدا عشان دي اهم حتة في الحلقة كلها
عشان تفهم العلاقة بين الاية دي وهتتكرر واحد وتلاتين مرة في السورة دي عشان نفهم العلاقة بينها وبين النعم اللي في الصورة لازم تشوف انت اتطلب منك ايه في الصورة
فاكرين الاية تسعة لما قلت لكم اصبروا لاخر الحلقة وانا اقول لكم اه اه ليه ربنا جاب طلب مننا لما قال واقيموا الوزن بالقسط ولا تخسروا الميزان لما قلت لكم ممكن واحد يقول طب دي مش نعمة. انت قلت الاية السورة كلها نعم. دي مش نعمة ايوة اصبر بقى
ربنا خلقك. شف النعم خلقك وهداك يعني يعلمك القرآن. كل دي نعم. وانعم عليك بالشمس وبالقمر وبالنجم وبالشجر وكل النعم دي والارض اعدها للانام وجهزها لك زي ما تكون داخل اوضة نومك تلاقيها متوضبة. وطلب منك
واحدة مازلمش واقيموا الوزن بالقسط ولا تخسروا الميزان ركز بقى ليه الانسان كل ما بيزداد علم وتقدم بيزداد ظلم وبطش باخوه الانسان ولا مش ملاحظين اكتشفوا قوة الانشطار النووي. اول حاجة عملوها ايه ؟ قنبلة نووية. رموها على مين ؟ على على مدينتين
وقتلوا مدنيين ايه اعزم دولة في العالم اللي بتحاسب الناس البوليس بتاع العالم اخلاق العالم كله يروحوا يرموا قنبلتين نووية ذريتين على مدينتين يقتلوا نص مليون الانسان كل ما يزداد علم من علم ربنا
اللي علمه له الظلم وبطش باخوه الانسان. اسمع بقى فباي الاء ربكما تكذبان. ايه النعم دي ما خدتوهاش؟ ايه من النعم ما خدتوهاش العلم انت جايبه من عندك ولا انا اللي مديه لك؟ بتنكر اي نعمة في دول
طب ليه لما انت مش قادر تنكر اي نعمة في دول لم تقم الوزن بالقسط ليه بتعتدوا على بعض؟ دي بتستغلوا العلم اللي ربنا اداه لكم في تدمير بعض بدل ما تستغلوه في خدمة بعض
وباي الاء ربكما تكذبان. شفتم بقى التدبر بيخليك تقدر تربط بين المعاني المختلفة بتاعة فقرات السورة. يبقى احنا قدام عمالة تكلمني نعم نعم وطلبت مني اعدل. طلبت مني ان انا احقق القسط. القسطاس ماشي
وبعدين عمالة تفكرني بالنعم كل شوية عشان تقول لي انت برضه ما عملتش اللي عليك رغم انك واخد نعم كل النعم اللي انت محتاجها جزاكم الله خيرا ونتوقف هنا الليلة. اللهم انا نسألك حبك. وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا
اللهم اجعل حبنا كله لك وسعينا كله في مرضاتك. اللهم اجعل القرآن الكريم ربيع قلوبنا ونور صدورنا وجلال احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا
اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه او دبرناك. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك اللهم في نحورهم
انت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين. وكن مع اخوانك هنا في تركستان وفي الشام وفي كل مكان. وانصرهم وانصر من نصرهم واخذل كل من خذلهم وطهر المسجد الاقصى من الدنس فانهم لا يعجزونك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او من مريضا به او حاملا له فالبسه ثوب الصحة والعافية عاجلا غير اجل
ومن لم يصب به فقه شره وابعده عنه ولا تسلطه الا على اعدائك. واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على
وتعاهدت على نصرة شريعتك. فوثق اللهم رابطتها وادم ودها واهدها سبلها. واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. انا بفكركم بكرة ان شاء الله بعد الحلقة بتاعتنا اه شوية كده اه هيفتح. يعني طبعا هو فيديو هيفتح. تقدروا انتم تشوفوه بعدين لكن اه لازم تتابعوا ولازم تقروا كتاب المعجزة. فعلا المحاضرات دي هتكون
مفيدة جدا جدا للي عايز يفهم وجه الاعجاز البلاغي او البياني اللي في القرآن الكريم. جزاكم الله خيرا وبارك الله فيكم والسلام عليكم ورحمة الله وبركاته